CELEX: 22015D2149
Language: et
Date: 2014-12-12 00:00:00
Title: EMP ühiskomitee otsus nr 282/2014, 12. detsember 2014, millega muudetakse EMP lepingu XI lisa „Elektrooniline side, audiovisuaalteenused ja infoühiskond” [2015/2149]

26.11.2015   
            
            
               ET
            
            
               Euroopa Liidu Teataja
            
            
               L 311/35
            
         EMP ÜHISKOMITEE OTSUS
   nr 282/2014,
   12. detsember 2014,
   millega muudetakse EMP lepingu XI lisa „Elektrooniline side, audiovisuaalteenused ja infoühiskond” [2015/2149]
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 11. aprilli 2014. aasta rakendusotsus 2014/207/EL tippdomeeni .eu registri määramise kohta (1).
            
         
               (2)
            
            
               Rakendusotsusega 2014/207/EL tunnistatakse kehtetuks komisjoni otsus 2003/375/EÜ, (2) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
            
         
               (3)
            
            
               Seetõttu tuleks EMP lepingu XI lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XI lisa punkti 5oaa (komisjoni otsus 2003/375/EÜ) tekst asendatakse järgmisega:
   
      „32014 D 0207: komisjoni rakendusotsus 2014/207/EL, 11. aprill 2014, tippdomeeni .eu registri määramise kohta (ELT L 109, 12.4.2014, lk 41).”
   
   Artikkel 2
   Rakendusotsuse 2014/207/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 13. detsembril 2014, tingimusel et kõik EMP lepingu artikli 103 lõike 1 kohased teated on edastatud (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 12. detsember 2014
      
         
            EMP ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 109, 12.4.2014, lk 41.
   
      (2)  ELT L 128, 24.5.2003, lk 29.
   
      (3)  Põhiseadusest tulenevaid nõudeid ei ole nimetatud.